CELEX: 32001R1799
Language: el
Date: 2001-09-12
Title: Κανονισμός (ΕΚ) αριθ. 1799/2001 της Επιτροπής, της 12ης Σεπτεμβρίου 2001, για τον καθορισμό των προδιαγραφών εμπορίας που εφαρμόζονται στα εσπεριδοειδή

Avis juridique important

|

32001R1799

Κανονισμός (ΕΚ) αριθ. 1799/2001 της Επιτροπής, της 12ης Σεπτεμβρίου 2001, για τον καθορισμό των προδιαγραφών εμπορίας που εφαρμόζονται στα εσπεριδοειδή  

Επίσημη Εφημερίδα αριθ. L 244 της 14/09/2001 σ. 0012 - 0018

Κανονισμός (ΕΚ) αριθ. 1799/2001 της Επιτροπήςτης 12ης Σεπτεμβρίου 2001για τον καθορισμό των προδιαγραφών εμπορίας που εφαρμόζονται στα εσπεριδοειδήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 911/2001 της Επιτροπής(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Τα εσπεριδοειδή περιλαμβάνονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να θεσπισθούν προδιαγραφές. Ο κανονισμός (ΕΟΚ) αριθ. 920/89 της Επιτροπής, της 10ης Απριλίου 1989, για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια και την τροποποίηση του κανονισμού αριθ. 58(3), όπως τροποποιήθηκε τελευταία από τον κανονισμό (ΕΚ) αριθ. 1619/2001(4), έχει υποστεί πολλαπλές τροποποιήσεις, που δεν εξασφαλίζουν πλέον τη νομική σαφήνεια.(2) Πρέπει, κατά συνέπεια, να πραγματοποιηθεί ανασύνταξη της εν λόγω ρύθμισης και να καταργηθεί ο κανονισμός (ΕΚ) αριθ. 920/89. Για το σκοπό αυτό, πρέπει για λόγους διαφάνειας στην παγκόσμια αγορά να ληφθούν υπόψη οι συνιστώμενες προδιαγραφές για τα εσπεριδοειδή από την ομάδα εργασίας τυποποίησης των αλλοιώσιμων τροφίμων και βελτίωσης της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ).(3) Η εφαρμογή των προδιαγραφών αυτών πρέπει να έχει ως αποτέλεσμα την εξάλειψη από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο ώστε να ανταποκρίνεται στις απαιτήσεις των καταναλωτών και τη διευκόλυνση των εμπορικών σχέσεων βάσει θεμιτού ανταγωνισμού, συμβάλλοντας κατ' αυτόν τον τρόπο στη βελτίωση της αποδοτικότητας της παραγωγής.(4) Οι προδιαγραφές εφαρμόζονται σε όλα τα στάδια της εμπορίας. Η μεταφορά σε μεγάλη απόσταση, η αποθήκευση επί ένα συγκεκριμένο χρονικό διάστημα ή οι διάφορες μεταχειρίσεις τις οποίες υφίστανται τα προϊόντα μπορούν να επιφέρουν ορισμένες αλλοιώσεις, οι οποίες οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον αλλοιώσιμο χαρακτήρα τους. Πρέπει να ληφθούν υπόψη οι αλλοιώσεις αυτές στην εφαρμογή των προδιαγραφών στα στάδια εμπορίας που έπονται του σταδίου της αποστολής. Τα προϊόντα της κατηγορίας "Έξτρα" πρέπει να υφίστανται ιδιαίτερα επιμελημένη διαλογή και συσκευασία και πρέπει να λαμβάνεται αποκλειστικά υπόψη, όσον αφορά τα προϊόντα αυτά, η μείωση της φρεσκάδας και της σπαργής τους.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι προδιαγραφές εμπορίας που εφαρμόζονται στα ακόλουθα προϊόντα εμφαίνονται στο παράρτημα:- γλυκά πορτοκάλια, που υπάγονται στον κωδικό ΣΟ ex 0805 10,- μανταρίνια (συμπεριλαμβανομένων των tangerines και satsumas), κλημεντίνες, wilkings και παρόμοια υβρίδια εσπεριδοειδών, που υπάγονται στον κωδικό ΣΟ 0805 20,- λεμόνια, που υπάγονται στον κωδικό ΣΟ 0805 30 10.Οι προδιαγραφές εφαρμόζονται σε όλα τα στάδια της εμπορίας, υπό τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα μπορούν να παρουσιάζουν, σε σχέση με τους κανόνες της προδιαγραφής:- ελαφρά μείωση της φρεσκάδας και της σπαργής τους,- για τα προϊόντα που κατατάσσονται στις άλλες κατηγορίες πλην της κατηγορίας "Έξτρα", ελαφρές αλλοιώσεις που οφείλονται στην εξέλιξη τους και στον κατά το μάλλον ή ήττον αλλοιώσιμο χαρακτήρα τους.Άρθρο 2Ο κανονισμός (ΕΟΚ) αριθ. 920/89 καταργείται.Άρθρο 3Ο παρών κανονισμός αρχίζει να ισχύει την εικοστή ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του τρίτου μήνα που έπεται εκείνου της έναρξης της ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Σεπτεμβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 129 της 11.5.2001, σ. 3.(3) ΕΕ L 97 της 11.4.1989, σ. 19.(4) ΕΕ L 215 της 9.8.2001, σ. 3.ΠΑΡΑΡΤΗΜΑΠΡΟΔΙΑΓΡΑΦΕΣ ΓΙΑ ΤΑ ΕΣΠΕΡΙΔΟΕΙΔΗI. ΚΑΘΟΡΙΣΜΟΣ ΤΩΝ ΠΡΟΪΟΝΤΩΝΟι παρούσες προδιαγραφές αφορούν τους κατωτέρω προο καρπούς που κατατάσσονται υπό την ονομασία "εσπεριδοειδή" και οι οποίοι ρίζονται να διατεθούν στον καταναλωτή σε νωπή κατάσταση, εκτός από τα εσπεριδοειδή που προορίζονται για βιομηχανική μεταποίηση:- λεμόνια: καρποί των ποικιλιών (cultivars) του είδους Citrus limon (L.) Burm. f,.- μανταρίνια των ποικιλιών (cultivars) του είδους Citrus reticulata Blanco, συμπεριλαμβανομένων των satsumas (Citrus unshiu Marcow.), κλημεντινών (Citrus clementina Hort. ex Tan.), κοινών μανταρινιών (Citrus deliciosa Ten.) καιl tangerines (Citrus tangerina Hort. ex Tan.) που προέρχονται από αυτά τα είδη και τα υβρίδιά τους, που καλούνται στο εξής "μανταρίνια",- πορτοκάλια των ποικιλιών (cultivars) του είδους Citrus sinensis (L.) Osb.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΟι προδιαγραφές αποσκοπούν στον ορισμό των χαρακτηριστικών που πρέπει να εμφανίζουν τα εσπεριδοειδή μετά την προετοιμασία και τη συσκευασία.Α. Ελάχιστα χαρακτηριστικάΕάν ληφθούν υπόψη οι ειδικές διατάξεις που προβλέπονται για κάθε κατηγορία και τα αποδεκτά όρια ανοχής, τα εσπεριδοειδή όλων των κατηγοριών πρέπει να είναι:- ολόκληρα,- απαλλαγμένα από εκτεταμένους τραυματισμούς ή/και μώλωπες που έχουν επουλωθεί,- υγιή· αποκλείονται τα προϊόντα που έχουν προσβληθεί από σήψη ή που εμφανίζουν αλλοιώσεις που θα τα καθιστούσαν ακατάλληλα για κατανάλωση,- καθαρά, πρακτικώς απαλλαγμένα από ορατές ξένες ύλες,- πρακτικώς απαλλαγμένα από παράσιτα,- πρακτικώς απαλλαγμένα από προβολές παρασίτων,- χωρίς αρχή εσωτερικής ξήρανσης,- χωρίς ζημίες οφειλόμενες σε χαμηλές θερμοκρασίες ή παγετό,- χωρίς ασυνήθη εξωτερική υγρασία,- χωρίς ξένη οσμή ή/και γεύση.Τα εσπεριδοειδή πρέπει να έχουν επιμελώς συλλεγεί και να έχουν φθάσει σε κατάλληλο στάδιο ανάπτυξης και βαθμό ωριμότητας λαμβανομένων υπόψη των κριτηρίων όσον αφορά την ποικιλία, την περίοδο συλλογής και τη ζώνη παραγωγής.Το στάδιο ανάπτυξης και ο βαθμός ωριμότητας των εσπεριδοειδών πρέπει να επιτρέπουν στους καρπούς:- να αντέχουν στη μεταφορά και τη μεταχείριση και- να φθάνουν σε καλή κατάσταση στον τόπο προορισμού.Τα εσπεριδοειδή τα οποία πληρούν το ανωτέρω καθοριζόμενο κριτήριο ωριμότητας, μπορούν να "αποπρασινιστούν". Η επεξεργασία αυτή επιτρέπεται μόνο εφόσον δεν αλλοιώνονται τα άλλα φυσικά οργανοληπτικά χαρακτηριστικά. Η εν λόγω επεξεργασία πρέπει να πραγματοποιείται σύμφωνα με τις διατάξεις που θεσπίζονται από τις διοικητικές αρχές κάθε κράτους μέλους, και υπό τον έλεγχο τους.Β. Χαρακτηριστικά ωριμότητας.Το στάδιο ωριμότητας των εσπεριδοειδών ορίζεται από τις ακόλουθες παραμέτρους που αναφέρονται για κάθε κατώτερο είδος:1. ελάχιστη περιεκτικότητα σε χυμό,2. χρωματισμός.Ο χρωματισμός πρέπει να είναι τέτοιος, ώστε κατά το πέρας της κανονικής ανάπτυξης τους τα εσπεριδοειδή να αποκτήσουν, στον τόπο προορισμού, τον κανονικό χρωματισμό της ποικιλίας.i) Λεμόνια- Ελάχιστη περιεκτικότητα σε χυμό:>ΘΕΣΗ ΠΙΝΑΚΑ>- Χρωματισμός: πρέπει να είναι ο τυπικός της ποικιλίας. Ωστόσο, οι καρποί που έχουν πράσινο χρωματισμό (υπό τον όρο ότι δεν είναι σκούρος), γίνονται δεκτοί, υπό τον όρο ότι πληρούν τις ελάχιστες προδιαγραφές όσον αφορά την περιεκτικότητα σε χυμό.ii) Μανταρίνια- Ελάχιστη περιεκτικότητα σε χυμό:>ΘΕΣΗ ΠΙΝΑΚΑ>- Χρωματισμός: πρέπει να είναι ο τυπικός της ποικιλίας κατά το ένα τρίτο τουλάχιστον της επιφάνειας του καρπού.iii) Πορτοκάλια- Ελάχιστη περιεκτικότητα σε χυμό:>ΘΕΣΗ ΠΙΝΑΚΑ>- Χρωματισμός: πρέπει να είναι ο τυπικός της ποικιλίας. Επιτρέπεται όμως ανοχή χρωματισμού ανοικτού πρασίνου, ο οποίος δεν πρέπει να υπερβαίνει το ένα πέμπτο της συνολικής επιφάνειας του καρπού.Γ. ΤαξινόμησηΤα εσπεριδοειδή ταξινομούνται σε τρεις κατηγορίες που καθορίζονται κατωτέρω:i) Κατηγορία "Έξτρα"Τα εσπεριδοειδή που κατατάσσονται στην κατηγορία αυτή πρέπει να είναι ανώτερης ποιότητας. Το σχήμα, η εξωτερική όψη τους, η ανάπτυξη και ο χρωματισμός τους πρέπει να παρουσιάζουν τα χαρακτηριστικά της ποικιλίας ή/και του εμπορικού τύπου.Δεν πρέπει να έχουν ελαττώματα, με εξαίρεση πολύ ελαφρές επιφανειακές αλλοιώσεις, υπό την προϋπόθεση ότι δεν αλλοιώνουν τη γενική όψη του προϊόντος, την ποιότητά του, τη διατήρησή του ή την παρουσίασή του στη συσκευασία.ii) Κατηγορία ΙΤα εσπεριδοειδή που κατατάσσονται στην κατηγορία αυτή πρέπει να είναι καλής ποιότητας. Πρέπει να παρουσιάζουν τα τυπικά χαρακτηριστικά της ποικιλίας ή/και του εμπορικού τύπου.Μπορούν, εντούτοις, να παρουσιάζουν τα εξής ελαφρά ελαττώματα υπό την προϋπόθεση όμως ότι δεν επηρεάζουν τη γενική όψη του προϊόντος, την ποιότητά του, τη διατήρησή και την παρουσίασή του στη συσκευασία:- ελαφρά ατέλεια σχήματος,- ελαφρά ατέλεια χρωματισμού,- ελαφρές ατέλειες της επιδερμίδας που εμφανίζονται κατά το σχηματισμό του καρπού, όπως: αργυρόχροες επιστρώσεις, σκωριόχρωμες κηλίδες, κ.λπ.- ελαφρά τραύματα επουλωθέντα, που οφείλονται σε μηχανικά αίτια, όπως προσβολή από χαλάζι, τριβή, κτυπήματα από τη μεταχείριση, κ.λπ.iii) Κατηγορία IIΗ κατηγορία αυτή περιλαμβάνει τα εσπεριδοειδή τα οποία, δεν μπορούν να καταταγούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που καθορίζονται ανωτέρω.Μπορούν, εντούτοις, να παρουσιάζουν τα ακόλουθα ελαττώματα υπό την προϋπόθεση όμως ότι διατηρούν τα ουσιαστικά χαρακτηριστικά ποιότητας, διατήρησης και παρουσίασης:- ατέλεια σχήματος,- ατέλεια χρωματισμού,- τραχύς φλοιός,- ατέλειες της επιδερμίδας που εμφανίζονται κατά τον σχηματισμό του καρπού όπως: αργυρόχροες επιστρώσεις, σκωριόχρωμες κηλίδες κ.λπ.,- ατέλειες που έχουν επουλωθεί και οφείλονται σε μηχανικά αίτια, όπως προσβολή από χαλάζι, τριβή, κτυπήματα από τη μεταχείριση, κ.λπ.,- επιφανειακές αλλοιώσεις της επιδερμίδας που έχουν επουλωθεί,- ελαφρά και μερική αποκόλληση του περικαρπίου για τα πορτοκάλια (που επιτρέπεται για τα μανταρίνια).III. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΗ ταξινόμηση κατά μέγεθος προσδιορίζεται από τη μέγιστη διάμετρο της ισημερινής τομής του καρπού.Α. Ελάχιστο μέγεθοςΑποκλείονται οι καρποί που δεν ανταποκρίνονται στις ακόλουθες ελάχιστες διαστάσεις:>ΘΕΣΗ ΠΙΝΑΚΑ>Β. Κλίμακα μεγέθουςΛαμβάνονται υπόψη οι παρακάτω κλίμακες μεγέθους:>ΘΕΣΗ ΠΙΝΑΚΑ>Γ. Ομοιογένεια στην ταξινόμηση κατά μέγεθοςΗ ομοιογένεια στην ταξινόμηση κατά μέγεθος αντιστοιχεί στις προαναφερθείσες κλίμακες ταξινόμησης κατά μέγεθος, εκτός των κατωτέρω περιπτώσεων:i) Για τους καρπούς που παρουσιάζονται σε διάταξη τακτικών στρωμάτων, η διαφορά μεγέθους μεταξύ του μικρότερου και του μεγαλύτερου καρπού, στο ίδιο κιβώτιο, δεν πρέπει να υπερβαίνει τα ακόλουθα ανώτατα όρια:>ΘΕΣΗ ΠΙΝΑΚΑ>ii) Για τους καρπούς που δεν παρουσιάζονται σε τακτικά στρώματα στα κιβώτια και για τους καρπούς που παρουσιάζονται σε μεμονωμένες συσκευασίες για την απευθείας πώληση στον καταναλωτή, οι οποίες κατασκευάζονται ανάλογα με τον αριθμό των καρπών, η μέγιστη διαφορά μεγέθους μεταξύ του μικρότερου και του μεγαλύτερου καρπού, στο ίδιο κιβώτιο, δεν πρέπει να υπερβαίνει το εύρος του κατάλληλου μεγέθους της κλίμακας μεγέθουςiii) Για τους καρπούς που παρουσιάζονται χύμα σε παλετοκιβώτια και για τους καρπούς που παρουσιάζονται σε μεμονωμένες συσκευασίες για την απευθείας πώληση στον καταναλωτή, οι οποίες κατασκευάζονται ανάλογα με το βάρος, η μέγιστη διαφορά μεγέθους μεταξύ του μικρότερου και του μεγαλύτερου καρπού, στην ίδια παρτίδα ή στο ίδιο κιβώτιο, δεν πρέπει να υπερβαίνει το εύρος που προκύπτει από την ενοποίηση τριών διαδοχικών μεγεθών της κλίμακας μεγέθους.IV. ΔΙΑΤΑΞΕΙΣ ΟΣΟΝ ΑΦΟΡΑ ΤΑ ΟΡΙΑ ΑΝΟΧΗΣΓια τα προϊόντα που δεν ανταποκρίνονται στις απαιτήσεις της σχετικής κατηγορίας, γίνονται δεκτές ανοχές ποιότητας και μεγέθους σε κάθε κιβώτιο.Α. Ορια ανοχής ως προς την ποιότηταi) Κατηγορία "Έξτρα"5 % κατ' αριθμό ή κατά βάρος εσπεριδοειδών που δεν ανταποκρίνονται στα χαρακτηριστικά της κατηγορίας, αλλά που είναι σύμφωνα με τα χαρακτηριστικά της κατηγορίας Ι ή που είναι κατ' εξαίρεση αποδεκτά εντός των ορίων ανοχής της κατηγορίας αυτής.ii) Κατηγορία I10 % κατ' αριθμό ή κατά βάρος εσπεριδοειδών που δεν ανταποκρίνονται στα χαρακτηριστικά της κατηγορίας, αλλά που είναι σύμφωνα με τα χαρακτηριστικά της κατηγορίας II ή που είναι κατ' εξαίρεση αποδεκτά εντός των ορίων ανοχής της κατηγορίας αυτής.iii) Κατηγορία II10 % κατ' αριθμό ή κατά βάρος εσπεριδοειδών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση τα εσπεριδοειδή που έχουν υποστεί σήψη, έντονους μώλωπες ή οποιαδήποτε άλλη αλλοίωση που τα καθιστά ακατάλληλα για κατανάλωση. Στο πλαίσιο του παρόντος ορίου ανοχής, μπορεί να γίνει δεκτό μέγιστο ποσό 5 % καρπών, που παρουσιάζουν ελαφρά επιφανειακά τραύματα μη πουλωθέντα ή ξηρές σχισμές, ή μαλακών ή μαραμένων καρπών.Β. Όρια ανοχής ως προς το μέγεθοςΓια όλες τις κατηγορίες και για κάθε τύπο παρουσίασης: 10 % κατ' αριθμό ή κατά βάρος εσπεριδοειδών που αντιστοιχούν στο αμέσως κατώτερο ή/και ανώτερο μέγεθος από αυτό (ή από αυτά, στην περίπτωση ενοποίησης τριών μεγεθών), που αναφέρεται (αναφέρονται) στη συσκευασία.Εν πάση περιπτώσει, το όριο ανοχής 10 % αφορά μόνο τους καρπούς, το μέγεθος των οποίων δεν είναι μικρότερο από τα ακόλουθα ελάχιστα όρια:>ΘΕΣΗ ΠΙΝΑΚΑ>V. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε κιβωτίου πρέπει να περιέχει αποκλειστικά εσπεριδοειδή της ίδιας καταγωγής, ποικιλίας, ποιότητας, μεγέθους και σαφώς του ιδίου βαθμού ανάπτυξης και ωρίμανσης.Επιπλέον, για την κατηγορία "Έξτρα" απαιτείται ομοιογένεια χρωματισμού.Το εμφανές τμήμα του περιεχομένου του κιβωτίου ή της παρτίδας πρέπει να είναι αντιπροσωπευτικό του συνόλου.Β. ΣυσκευασίαΤα εσπεριδοειδή πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.Τα υλικά, και ιδίως τα χαρτιά που χρησιμοποιούνται στο εσωτερικό του κιβωτίου πρέπει να είναι καινούργια, καθαρά και από υλικό τέτοιο ώστε να μην είναι δυνατό να προκληθούν εσωτερικές ή εξωτερικές αλλοιώσεις στα προϊόντα. Επιτρέπεται η χρησιμοποίηση υλικών, και ιδίως χαρτιών ή σημάτων που περιέχουν εμπορικές ενδείξεις, με την επιφύλαξη ότι η εκτύπωση ή η τοποθέτηση της ετικέτας πραγματοποιούνται με τη βοήθεια μη τοξικής μελάνης ή κόλλας.Όταν οι καρποί είναι περιτυλιγμένοι πρέπει να χρησιμοποιείται λεπτό στεγνό καινούργιο και άοσμο(1) χαρτί.Απαγορεύεται η χρήση οιασδήποτε ουσίας που ενδέχεται να τροποποιήσει τα φυσικά χαρακτηριστικά των εσπεριδοειδών και κυρίως την οσμή και τη γεύση τους(2).Τα κιβώτια πρέπει να είναι απαλλαγμένα από κάθε ξένο σώμα· εντούτοις, γίνεται δεκτή και η παρουσίαση που περιλαμβάνει ένα μικρό κλώνο, μη ξυλώδη, με πράσινα φύλλα προσκολλημένα στον καρπό.Γ. ΠαρουσίασηΤα εσπεριδοειδή μπορούν να παρουσιάζονται:α) διατεταγμένα σε κανονικά στρώματα στα κιβώτια·β) χωρίς διάταξη σε τακτικά στρώματα στα κιβώτια ή χύμα σε παλετοκιβώτια. Η παρουσίαση αυτή επιτρέπεται μόνο για τις κατηγορίες Ι και IΙ·γ) σε μεμονωμένες συσκευασίες για την απευθείας πώληση στον καταναλωτή βάρους κατώτερου των 5 kg που κατασκευάζονται:- είτε ανάλογα με τον αριθμό των καρπών,- είτε ανάλογα με το καθαρό βάρος των κιβωτίων.VI. ΔΙΑΤΑΞΕΙΣ ΟΣΟΝ ΑΦΟΡΑ ΤΗ ΣΗΜΑΝΣΗΚάθε κιβώτιο πρέπει να φέρει στην ίδια πλευρά με στοιχεία ευανάγνωστα, ανεξίτηλα και εξωτερικώς ορατά, τις ακόλουθες ενδείξεις:Α. ΑναγνώρισηΣυσκευαστής ή/και αποστολέας: Ονοματεπώνυμο και διεύθυνση ή συμβολικά στοιχεία αναγνώρισης που εκδίδονται ή αναγνωρίζονται από μια επίσημη υπηρεσία. Ωστόσο, όταν χρησιμοποιείται κωδικός (συμβολικά στοιχεία αναγνώρισης), η ένδειξη "συσκευαστής ή/και αποστολέας (ή ισοδύναμη συντομογραφία)" πρέπει να αναγράφεται δίπλα στον εν λόγω κωδικό (συμβολικά στοιχεία αναγνώρισης).Β. Φύση του προϊόντος- Ονομασία του είδους, αν το προϊόν δεν φαίνεται από έξω, πλην της περιπτώσεως των μανταρινιών, για τα οποία είναι υποχρεωτική η ονομασία του είδους ή η ονομασία της ποικιλίας,- ονομασία της ποικιλίας για τα πορτοκάλια,- περιγραφή του τύπου:- για τα λεμόνια: ενδεχομένως οι ενδείξεις "Verdelli" και "Primofiore",- για τις κλημεντίνες: ενδεχομένως η ένδειξη "κλημεντίνες χωρίς κουκούτσια", "κλημεντίνες" (από ένα έως δέκα κουκούτσια), "κλημεντίνες με κουκούτσια" (πλέον των δέκα κουκουτσιών).Γ. Καταγωγή του προϊόντος- Χώρα καταγωγής και, ενδεχομένως, περιοχή παραγωγής ή εθνική, περιφερειακή ή τοπική ονομασία.Δ. Εμπορικά χαρακτηριστικά- Κατηγορία,- μέγεθος για τους καρπούς που παρουσιάζονται σύμφωνα με την κλίμακα μεγέθους ή ανώτερος και κατώτερος κωδικός μεγέθους στην περίπτωση ενοποίησης τριών διαδοχικών μεγεθών,- μέγεθος και αριθμός των καρπών όταν πρόκειται για καρπούς διατεταγμένους σε τακτικά στρώματα,- ενδεχομένως, ένδειξη της χρησιμοποίησης συντηρητικού ή της χημικής ουσίας που χρησιμοποιείται σύμφωνα με τη σχετική κοινοτική ρύθμιση.Ε. Επίσημο σήμα ελέγχου (προαιρετικό)(1) Επιτρέπεται η χρησιμοποίηση συντηρητικών ή κάθε άλλης χημικής ουσίας η οποία ενδέχεται να αφήσει στην επιδερμίδα του καρπού μια ξένη οσμή, κατά το μέτρο που είναι σύμφωνη με τις σχετικές κοινοτικές διατάξεις.(2) Επιτρέπεται η χρησιμοποίηση συντηρητικών ή κάθε άλλης χημικής ουσίας η οποία ενδέχεται να αφήσει στην επιδερμίδα του καρπού μια ξένη οσμή, κατά το μέτρο που είναι σύμφωνη με τις σχετικές κοινοτικές διατάξεις.